SKRIFTLIG FORESPØRGSEL E-0103/02

af Christopher Huhne (ELDR) til Kommissionen

(28. januar 2002)

Om: Kommissionens personaleallokering

1. Vil Kommissionen oplyse, hvor mange stillinger der var opført på dens personaleplan ved henholdsvis begyndelsen og slutningen af 2001, og hvor mange ansatte den havde på hvert af disse to tidspunkter?

2. Vil den også opstille en tabeloversigt over ændringen i antallet af de stillinger, der var tildelt hvert enkelt generaldirektorat i 2002 i sammenligning med 2001 og i 2001 i sammenligning med 2000?

3. Føler Kommissionen sig overbevist om, at dens interne allokering af personale til forskellige opgaver er tilstrækkelig fleksibel til at dække behov, der hele tiden ændrer sig?

Svar afgivet på Kommissionens vegne af Michaele Schreyer

(13. marts 2002)

1. Antallet af ledige stillinger faldt i 2000: det faldt fra 790 pr. 1. januar 2000 til 480 pr. 31. december 2000. Dette tal svarer til 2,8 % af det samlede antal faste og midlertidige stillinger, og det er den laveste procent i de sidste seks år og meget tæt på Kommissionens mål på 2 % på grundlag af løbende ansættelsesprocedurer.

Situationen for faste og midlertidige stillinger i Kommissionens driftspersonaleplan i 2001 var som følger:

>TABELPOSITION>

Kommissionen startede år 2001 med 500 tilkommende ledige stillinger i personaleplanen, der skyldtes de tilkommende stillinger, som der blev givet tilladelse til i 2001-budgettet: 400 nye stillinger tillige med omdannelser af bevillinger til fremmed personale til 100 faste stillinger.

Trods denne stigning og en højere udskiftningsprocent end oprindelig forventet var antallet af ledige stillinger faldet fra 1 026 pr. 15. januar 2001 til 660 ved udgangen af december 2001.

Hertil kommer, at ca. 75 af de ledige stillinger er LA-stillinger, der er gemt til forberedelsen af udvidelsen, og således er forsætlige ubesatte.

2. Tildelingen af stillinger til de enkelte politiske områder svarer til budgetbemærkningen til kapitel A-11 i Unionens budget (2000/81/EF, EKSF,(1) Euratom s. 371; 2001/110/EF, EKSF,(2) Euratom s. 371 og 2002/50/EF, EKSF,(3) Euratom s. 2).

3. Den indeværende Kommission har fuldt ud udnyttet de muligheder for omplacering, der findes i en fælles vedtægt, en fælles driftspersonaleplan og tjenestemænd med færdigheder, der effektivt kan anvendes i mange af Kommissionens afdelinger.

En første dybtgående omstrukturering af Kommissionens forskellige afdelinger blev gennemført i efteråret 1999, og den førte til omplacering af ca. 690 ansatte til kerneopgaver og prioriterede politiske mål.

I 2000 undersøgte en gruppe af kommissionsmedlemmer omhyggeligt balancen mellem opgaver og menneskelige ressourcer. Man fandt frem til, at der manglede 1 254 stillinger. Kommissionen besluttede at dække en del af behovet gennem omplaceringer: 222 stillinger skulle omplaceres efter ophør eller neddrosling af aktiviteter i 2001-2002, og 315 stillinger skulle omplaceres i samme tidsrum efter usædvanlige produktivitetsstigninger.

Kommissionen agter fortsat at benytte sig af omplaceringer om fornødent. Der er imidlertid begrænsede muligheder for omplacering.

For det første er mulighederne for yderligere omplaceringer efter bestræbelserne i de sidste tre år uundgåeligt blevet indskrænket.

For det andet forholder det sig således, at når omplaceringer vedrører tjenestemænd og ikke ledige stillinger, er det undertiden nødvendigt at tilpasse tjenestemandens færdigheder til det ændrede arbejdsmiljø. En sådan intensivering er en hovedbestanddel af Kommissionens forvaltningsreform, og den er blevet mulig også takket være de øgede bevillinger til uddannelse, som budgetmyndigheden har tilladt.

Nogle af de berørte tjenestemænd vil imidlertid ikke være fagligt udrustede til at ændre deres karriere i så høj grad som nødvendigt for at kunne leve op til de nye profiler. I gruppens konklusioner

blev det derfor bebudet, at Kommissionen ville fremsætte et forslag fra Rådet om en budgetneutral ad hoc-ordning, hvorved 600 tjenestemænd kan førtidspensioneres fra Kommissionen i tjenestens interesse.

(1) EFT L 40 af 14.2.2000.

(2) EFT L 56 af 26.2.2001.

(3) EFT L 29 af 31.1.2002.